b'\n_START_ARTICLE_\nHarold Henry Joachim\n_START_PARAGRAPH_\nHarold Henry Joachim (28. toukokuuta 1868 - 30. hein\xc3\xa4kuuta 1938) oli brittil\xc3\xa4isiin idealisteihin lukeutunut filosofi. H\xc3\xa4n oli Francis Herbert Bradleyn oppilas. Joachim tunnetaan erityisesti totuuden koherenssiteorian muotoilusta teoksessa The Nature of Truth (1906)._NEWLINE_Joachim opiskeli Harrow Schoolissa ja Balliol Collegessa Oxfordissa. H\xc3\xa4nest\xc3\xa4 tuli Wykeham-oppituolin logiikan professori vuonna 1919, ja h\xc3\xa4n hoiti teht\xc3\xa4v\xc3\xa4\xc3\xa4 kuolemaansa saakka.'